ພວກຜູ້ນໍາຢູໂຣບ ປະຊຸມສຸດຍອດ ທີ່ນະຄອນ Brussels
ພວກຜູ້ນໍາຢູໂຣບ ເປີດປະຊຸມສຸດຍອດ ທີ່ອາດຊີ້ຊະຕາກໍາ ຂອງເງິນຢູໂຣ ທີ່ນະຄອນ Brussels.
ພວກຜູ້ນຳຂອງຢູໂຣບພວມກະກຽມທີ່ຈະພົບປະກັນຢູ່ນະຄອນ Brussels ໃນວັນພະຫັດມື້ນີ້ ເພື່ອເລີ່ມກອງປະຊຸມສຸດຍອດ ທີ່ອາດຈະຕັດສິນຊີ້ຂາດກ່ຽວກັບຊະຕາກຳຂອງເງິນຢູໂຣ ເຈົ້າໜ້າທີ່ບາງຄົນກ່າວເຖິງກອງປະຊຸມສຸດຍອດໃນຄັ້ງນີ້ວ່າ ເປັນໂອກາດສຳລັບການປະເມີນ ຊັ່ງຊາກ່ຽວກັບເງິນຕາຮ່ວມ ທີ່ພວມຕົກຢູ່ໃນອັນຕະລາຍ ຍ້ອນວິກິດການໜີ້ສິນທີ່ພວມເພີ່ມ ທະວີຂຶ້ນຂອງຢູໂຣບ ແຕ່ໃນຂະນະທີ່ພິທີເປີດພວມຫຍັບໃກ້ເຂົ້າມາຄວາມຫວັງໄປໃນແງ່ທີ່ດີ ກໍຄ່ອຍໆໝົດໄປ ນາຍົກລັດຖະມົນຕີເຢຍຣະມັນທ່ານນາງ Angela Merkel ແລະປະທານາທິບໍດີຝຣັ່ງ ທ່ານ Nicolas Sarkozy ຮຽກຮ້ອງໃຫ້ 17 ປະເທດທີ່ໃຊ້ເງິນຢູໂຣຢຶດໝັ້ນໃນການສ້າງຄວາມກໍ້າ ເກິ່ງດ້ານງົບປະມານ ແລະປະຕິບັດຢ່າງເຄັ່ງຄັດໃນການລົງໂທດຕໍ່ຜູ້ທີ່ລ່ວງລະເມີດ ນອກນັ້ນ ແລ້ວແຜນການຂອງພວກທ່ານ ຍັງຈະມີການສ້າງຕັ້ງອັດຕາການເກັບພາສີບໍລິສັດແບບດຽວ ກັນແລະການເກັບພາສີໃໝ່ໃນການໂອນເງິນນັ້ນ ໃນຂັ້ນທຳອິດນັ້ນ ທ່ານນາງ Merkel ແລະທ່ານ Sarkozy ແມ່ນຊອກຫາຫາງສຽງສະໜັບ ສະໜຸນຕໍ່ແຜນການຂອງພວກທ່ານໃນລະຫວ່າງກອງປະຊຸມຂອງພັກປະຊາຊົນຢູໂຣບທີ່ເປັນ ກາງອຽງຂວາ ທີ່ເມືອງມາກໄຊຂອງຝຣັ່ງ ກ່ອນທີ່ຈະເດີນທາງໄປ ນະຄອນ Brussels ແຕ່ ພວກເຈົ້າໜ້າທີ່ອະວຸໂສກ່າວໃນຕອນແລງຂອງວັນພຸດວານນີ້ວ່າ ການຕົກລົງກັນຂັ້ນສຸດທ້າຍ ກ່ຽວກັບຂໍ້ຕົກລົງສະບັບນີ້ອາດຈະໃຊ້ເວລາອີກຫຼາຍອາທິດ ເຈົ້າໜ້າທີເຢຍຣະມັນຄົນນຶ່ງ ກ່າວຕໍ່ອົງການຂ່າວເອພີວ່າ ອາດຈະເປັນ ວັນບຸນຄຣິສຕ໌ມາສ ກ່ອນທີ່ຂໍ້ຕົກລົງດັ່ງກ່າວຈະບັນລຸກັນໄດ້ ມີການອ້າງຄຳເວົ້າຂອງເຈົ້າໜ້າທີ່ອະວຸໂສອີກຄົນ ນຶ່ງທີ່ກ່າວວ່າ ບາງປະເທດຍັງບໍ່ທັນເຂົ້າໃຈເທື່ອເຖິງຄວາມຮ້າຍແຮງຂອງສະຖານະການ ນາຍົກລັດຖະມົນຕີຂອງລຸກຊຳເບີກທ່ານ Jean-Claude Juncker ຊຶ່ງເປັນປະທານຂອງ ກຸ່ມລັດຖະມົນຕີປະເທດໃຊ້ເງິນຢູໂຣກ່າວຕໍ່ວິທະຍຸຝຣັ່ງໃນວັນພະຫັດມື້ນີ້ວ່າ ເປົ້າໝາຍກໍຄື ຢາກໃຫ້ 27 ປະເທດສະມາຊິກຂອງສະຫະພາບຢູໂຣບເຫັນພ້ອມນຳ ທ່ານເວົ້າວ່າ ຖ້ານັ້ນ ຫາກເປັນໄປບໍ່ໄດ້ແລ້ວ ເຈົ້າໜ້າທີ່ກໍຈະຊອກຫາຊ່ອງທາງ ເພື່ອເຮັດສົນທິສັນຍາສະບັບໃໝ່ ສຳລັບ 17 ປະເທດທີ່ໃຊ້ເງິນຢູໂຣ ຄວາມຢ້ານກົວທີ່ວ່າວິກິດການໜີ້ສິນຂອງຢູໂຣບອາດກໍ່ໃຫ້ເກີດບັນຫາເພີີ່ມຕື່ມນັ້ນໄດ້ເຮັດ ໃຫ້ຕະຫຼາດການເງິນຢູ່ໃນທົ່ວໂລກ ບໍ່ສະບາຍໃຈ ແລະພາໃຫ້ມີການເຕືອນ ຈາກບັນດາອົງ ການໃຫ້ຄະແນນສິນເຊື່ອທີ່ສຳຄັນໆຫຼາຍໆອົງການ